
J e g y z ő k ö n y v

Készült: Halásztelek Város Önkormányzat Képviselő-testület 2012. június 21-én, 17,00 órakor megtartott rendkívüli ülésén.

Az ülés helye: Hunyadi Mátyás ÁMK Liszt Ferenc Hangversenyterem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila képviselők 
Megjelent meghívottak: Baloghné dr. Nagy Edit jegyző, Acélvári Attila HATE Kft. ügyvezető igazgató 
Szentgyörgyi József köszönti a testületi ülésen megjelenteket. Megállapítja, hogy a testület 7 fővel határozatképes. Erdődi Sándorné és Végváriné Nyíri Lídia kimentését kérte. Megkérdezi, ki jelentkezik jegyzőkönyv hitelesítőnek. Megállapítja, hogy Igaz László Tibor és Stefanik Zsolt jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Ismerteti, a meghívó szerinti egy napirendi pontja van a mai ülésnek. A napirenddel kapcsolatban kérdés, észrevétel nem lévén szavazásra bocsátja azt. Megállapítja, hogy a testület egyhangúlag elfogadta a napirendet.  
Napirend 1. pontja:

Víziközmű szolgáltatásról szóló 2011. évi CCIX. Törvényből adódó döntés meghozatala

Előterjesztő: Szentgyörgyi József polgármester

Szentgyörgyi József ismerteti, két víziközmű szolgáltató ajánlata szerepel a testület előtt, az ÖKOVÍZ Kft. és a Dél-Pest Megyei Víziközmű Szolgáltató Zrt. ajánlata. A Pénzügyi, Ellenőrző és Településfejlesztési Bizottság az ÖKOVÍZ Kft-be történő belépést javasolja. A szerződéseket 2012. június 30-ig meg kell kötni. Kérdésnek, hozzászólásnak ad helyt.

Stefanik Zsolt kérdezi, hogy a  Dél-Pest Megyei Víziközmű Szolgáltató Zrt. képviselői miért nincsenek jelen az ülésen. Megjegyzi, a HATE Kft. Felügyelő Bizottsága más döntést hozott, mint a Pénzügyi Bizottság, ezért kérdezi, melyik a helyes út.
Szentgyörgyi József elmondja, mindkét cég konkrét dokumentumot adott be, ezért nem gondoskodott a két cég képviselőinek meghívásáról. Úgy gondolta, az írásos anyag a döntéshez elegendő hátteret biztosít. A Pénzügyi Bizottság a Felügyelő Bizottság támogató javaslatának ismeretében hozta meg döntését. 
Lengyel Izabella maximálisan egyetértett volna azzal, hogy az ülésen felmerülő kérdésekre első kézből kapjanak választ. Mivel úgy gondolja, nem tisztje meghívni a két cég képviselőjét az ülésre, ezért Polgármester úrnak küldött ez ügyben e-mailt, de az imént hallott válasz szerint Polgármester úr úgy gondolta, hogy az írásos dokumentumok elegendőek. Az ÖKOVÍZ Kft. képviselőit ismeri, ezért tudta értesíteni őket. A FEB döntésével kapcsolatban elmondja, hogy a bizottság ülése előtt két perccel kapták kézbe a majdnem négysoros „Összegzés” című dokumentumát. 
Szentgyörgyi József további kérdés, észrevétel nem lévén szavazásra bocsátja a határozati javaslatokat. 
87/2012.(VI.21.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzata tagként belép az ÖKOVÍZ Kft-be 100.000,- Ft, azaz Egyszázezer forint névértékű törzsbetét vásárlásával.
Határidő: 
azonnal 

Felelős: 
Szentgyörgyi József polgármester

5 igen

0 nem

2 tartózkodás




e l f o g a d v a

88/2012.(VI.21.) számú Képviselő-testületi határozat

Halásztelek Város Önkormányzatának Képviselő-testülete úgy dönt, hogy Halásztelek Város Önkormányzata 2013. január 1-jével az ÖKOVÍZ Kft.-t bízza meg a város csatornahálózatának üzemeltetésével.
Határidő: 
azonnal 

Felelős: 
Szentgyörgyi József polgármester

5 igen

0 nem

2 tartózkodás




e l f o g a d v a

Szentgyörgyi József köszöni a munkát, az ülést bezárja. 
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:






Igaz László Tibor   
                   Stefanik Zsolt 
                        



                  képviselő                       
          képviselő

